Във връзка с постъпило уведомление с вх. № ОВОС-1065/03.04.2025г. за инвестиционно предложение (ИП) „Изграждане на инсталация за озонолиза на дизелово гориво“ в ПИ 03620.74.148, с. Белозем, община Раковски, област Пловдив и писмо с изх. № УК-1210/15.05.2025г. на Изпълнителна агенция по околна среда (ИАОС), възложител „Инса ОЙл“ ЕООД, основание чл. 5, ал. 1 от Наредбата за условията и реда за извършване на оценка на въздействието върху околната среда (Наредбата за ОВОС), и в изпълнение разпоредбата на чл. 5, ал. 2 от Наредбата за ОВОС, Регионална инспекция по околна среда и водите – Пловдив (РИОСВ-Пловдив) информира за следното:

**І. Относно приложимата процедура по реда на глава шеста на Закона за опазване на околната среда (ЗООС)**

Инвестиционно предложение попада в обхвата на *т.6, буква „а“- обработка на междинни продукти и производство на химични вещества и смеси* от Приложение № 2 от *Закона за опазване на околната среда* /ЗООС/ и на основание чл. 93, ал. 1, т. 1 от същия закон подлежи на **преценяване на необходимостта** **от извършване на ОВОС**.

 **ІІ. Относно приложимата процедура по реда на чл. 31 от Закона за биологичното разнообразие (ЗБР)**

 Въз основа на представената информация и на основание чл.31 от ЗБР и чл.2, ал.1, т.1 от Наредбата по ОС в хода на процедурата по ОВОС ще бъде извършена и преценка за вероятната степен на отрицателно въздействие на инвестиционното предложение върху предмета и целите на опазване на най-близките защитени зони от Европейската екологична мрежа „НАТУРА 2000“ – BG0000578 „Река Марица“ и BG0002031 „Марица-Първомай“.

**ІІІ. По отношение на изискванията на глава седма, раздел първи на ЗООС:**

 На основание чл. 103, ал. 7 от ЗООС с писмо с изх. №УК-1210/15.05.2025 г. на ИАОС е потвърдена извършената актуалузирана класификация, като **предприятието запазва класификацията си като „предприятие с висок рисков потенциал“.** Високият рисков потенциал на предприятието се определя от: максималното количество на дизеловото гориво (30 733,65 тона) и промишления газьол и газьолови фракции (26 765,51 тона), поименно изброени вещества в т. 34 в) от част 2 на Приложение № З на ЗООС, които надхвърлят праговото количество от 25 000 тона за висок рисков потенциал, посочено в колона З на част 2 от същото приложение, както и максималното количество на биоетанола (388,59 тона), попадащ в част на Приложение № З на ЗООС, Раздел „Р“ Физични опасности.

Копие на писмото е изпратено до Община Раковски, кметство Белозем

Отговорено от РИОСВ-Пловдив на 20.05.2025г.